P R O G R A M RADA SAVJETA MLADIH GRADA ŠIBENIKA S FINANCIJSKIM PLANOM ZA 2022. GODINU

I. UVOD

Savjet mladih Grada Šibenika (u daljnjem tekstu: Savjet mladih) savjetodavno je tijelo Grada Šibenika, koje je osnovano radi promicanja i zagovaranja prava, potreba i interesa mladih u cilju njihovog sudjelovanja u odlučivanju o upravljanju javnim poslovima od interesa i značaja za mlade, aktivnim uključivanjem mladih u javni život te informiranje i savjetovanje mladih Grada Šibenika.

Savjet mladih ima 9 članova: Matej Matić (predsjednik), Zvonimir Storić (zamjenik predsjednika), Frane Rupić, Anđela Dujić, Lucija Kundid, Pave Kalebić, Bepo Skorić, Luka Ševerdija, Paško Zoričić.

Mandat članova Savjeta mladih traje 3 godine.

Program rada Savjeta mladih za 2022. godinu sadrži sljedeće aktivnosti:

* informiranje mladih o tržištu rada te mogućnostima i obvezama nakon završetka školovanja
* kontinuirano informiranje mladih o radu Savjeta mladih i programima za mlade s područja Grada u suradnji s nevladinim organizacijama i institucijama
* suradnja sa Savjetima mladih drugih gradova, općina i županija, konzultiranje sa Savjetima mladih o temama koje su bitne za mlade i organizacija susretā s predstavnicima udruga koje se bave mladima
* organizacija dodjele nagrade za volontera i organizatora volontiranja Šibensko-kninske županije
* informiranje mladih o cjeloživotnom obrazovanju i prilikama koje im se nude kroz EU programe
* podrška mladima u realizaciji aktivnosti za mlade
* organizacija Nacionalne konferencije savjeta mladih RH

**II. AKTIVNOSTI:**

1. **Poticanje mladih na mobilnost i cjeloživotno obrazovanje**

**Cilj:** Olakšati sudjelovanje mladih na programima mobilnosti kroz sufinanciranje putnih

troškova

**Metode:** Osiguranje sredstava za poticanje mobilnosti mladih i provedba ostalih

pripremnih aktivnosti potrebnih za provedbu mjere.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Priprema potrebne dokumentacije za provedbu mjere 9 Lokalnog programa za mlade Grada Šibenika 2020. – 2022. | Tijekom provedbe programa | Savjet mladih Grada Šibenika |

1. **Poticanje aktivnosti kreiranih od strane mladih za mlade**

**Cilj:** davanje podrške skupinama mladih, udruženjima i drugim dionicima koji za cilj imaju promociju aktivnog građanstva i vrijednosti Europske unije među mladima.

**Metode:** podrška inicijativama koje organiziraju događanja na području grada Šibenika.

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Priprema potrebne dokumentacije za provedbu mjere 4 Lokalnog programa za mlade Grada Šibenika 2020. – 2022. | Tijekom provedbe programa | Savjet mladih |

1. **Jačanje kapaciteta Savjeta mladih Grada Šibenika**

**Cilj:** Dobivanje i usavršavanje znanja i iskustava zahvaljujući kojima će članovi i njihovi zamjenici moći doprinijeti radu Savjeta a samim tim i životu mladih u lokalnoj zajednici.

**Metode:** Sudjelovanje na seminarima, radionicama, studijskim posjetima i sastancima sa Savjetima mladih drugih gradova, općina i županija s ciljem umrežavanja i razmjene najboljih praksi.

**Suradnici:** savjeti mladih s područja drugih gradova, općina i županija, vanjski stručnjaci.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Sudjelovanje na seminarima, radionicama, studijskim posjetima i sastancima sa Savjetima mladih drugih gradova, općina i županija s ciljem umrežavanja i razmjene najboljih praksi. | Tijekom provedbe programa | Savjet mladih |

1. **Organizacija Nacionalne konferencije savjeta mladih RH**

**Cilj:** Organizacija Nacionalne konferencije savjeta mladih s ciljem jačanja uloge savjeta mladih u procesima donošenja odluka i kreiranju lokalnih politika te izgradnju kapaciteta samih članova savjeta mladih.

**Metode:** Organizacija trodnevne konferencije u suradnji s Gradom Šibenikom i Udrugom gradova tijekom koje će biti organizirane razne radionice i okrugli stolovi.

**Suradnici:** Grad Šibenik i Udruga gradova

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Organizacija i logistička priprema konferencije | travanj – rujan 2022. | Savjet mladih i Udruga gradova |
| 2. | Provedba Nacionalne konferencije Savjeta mladih | listopad 2022. | Savjet mladih i Udruga gradova |

1. **Dodjela nagrada za volontera i organizatora volontiranja Šibensko-kninske županije**

**Cilj:** Poticanje mladih na volonterske aktivnosti te upoznavanje mladih s benefitima volonterskog rada kako za pojedinca tako i za lokalnu zajednicu.

**Metode:** Organizacija dodjele volonterske nagrade u dvije kategorije: za volontera godine i organizatora volontiranja; promocija volonterskih aktivnosti postavljanjem info štandova i putem društvenih mreža.

**Suradnici:** Grad Šibenik, Savjet mladih Šibensko-kninske županije, predstavnici civilnog sektora grada Šibenika.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Javna objava za prijavu za nagradu Savjeta mladih (Volonter/ka godine) | studeni 2022. | Savjet mladih Grada Šibenika |
| 2. | Dodjela volonterske nagrade | prosinac 2022. | Savjet mladih Grada |

Financijski plan za ostvarenje aktivnosti iz programa Savjeta mladih u proračunu Grada Šibenika za 2022. godinu:

|  |  |
| --- | --- |
| **Aktivnost** | **Planirana sredstva** |
| Troškovi organizacije dodjele nagrada za volontera i organizatora volontiranja Grada Šibenika | 3.000,00 HRK |
| Organiziranje raznih događaja, predavanja, konferencija, javnih tribina, donacije | 14.000,00 HRK |
| Organizacija Nacionalne konfrencije savjeta mladih RH | 35.000,00 HRK |
| Sufinanciranje putnih troškova za sudionike Erasmus+ programa s područja Grada Šibenika | 3.000,00 HRK |
| **UKUPNO** | **55.000,00 HRK** |

III. Ovaj Program rada dostavlja se na usvajanje Gradskom vijeću Grada Šibenika.

PREDSJEDNIK SAVJETA MLADIH GRADA ŠIBENIKA

Matej Matić